โสมแดงยิงขีปนาวุธรอบ 4 ไม่สนไวรัส
คณะเสนาธิการทหารร่วมของเกาหลีใต้ (เจซีเอส) แถลงว่า เกาหลีเหนือยิงวัตถุวิถีโค้งซึ่งคาดว่าเป็นขีปนาวุธพิสัยใกล้อีก 2 ลูกจากเมืองวอนซานทางภาคตะวันออก ในระดับความสูง 30 กม. ไกล 230 กม.ไปตกในทะเลตะวันออกหรือทะเลญี่ปุ่น เมื่อเช้า 29 มี.ค. นับเป็นการยิงขีปนาวุธครั้งที่ 4 ลูกที่ 8-9 ในเดือนนี้ ขณะที่ชาวโลกกำลังต่อสู้การแพร่ระบาดของไวรัสโควิด-19 และกระบวนการเจรจาปลดอาวุธนิวเคลียร์กับสหรัฐฯ ชะงักงันเจซีเอสแถลงว่าการยิงขีปนาวุธของเกาหลีเหนือไม่เหมาะสมอย่างยิ่งขณะที่โลกกำลังต่อสู้กับไวรัสโควิด-19 อย่างยากลำบาก ขอให้หยุดการกระทำเช่นนี้ ส่วน กระทรวงกลาโหมญี่ปุ่นเผยว่าขีปนาวุธไม่ได้ตกในน่านน้ำหรือเขตเศรษฐกิจจำเพาะของญี่ปุ่น ด้านผู้เชี่ยวชาญระบุว่าการยิงขีปนาวุธของเกาหลีเหนือ 4 ครั้งนับว่าถี่ที่สุดในเดือนเดียวนับตั้งแต่ช่วงปี 2559-2560 และทุกครั้งนายคิม จอง-อึน ผู้นำเกาหลีเหนือไปกำกับการยิงเอง ขีปนาวุธที่ยิงส่วนใหญ่มีขนาดเล็กพิสัยใกล้ เช่นรุ่น เคเอ็น-24 ที่ยิงครั้งล่าสุดเมื่อ 31 มี.ค. แม้คิม จอง-อึนอ้างว่ากำลังพัฒนา อาวุธเชิงยุทธศาสตร์ ซึ่งจะเปิดตัวในปีนี้ ทำให้นักวิเคราะห์ชี้ว่าอาจเป็นขีปนาวุธพิสัยไกลสัปดาห์ก่อน สื่อเกาหลีเหนือเผยว่าประธานาธิบดีโดนัลด์ ทรัมป์ แห่งสหรัฐฯ ส่งจดหมายแสดงไมตรีจิตถึงคิม จอง-อึน และเสนอช่วยเกาหลีเหนือต่อสู้โควิด-19 ด้วย แม้เกาหลีเหนืออ้างว่ายังไม่พบผู้ติดเชื้อในประเทศ.
เกาหลีเหนือยิงวัตถุวิถีโค้งซึ่งคาดว่าเป็นขีปนาวุธพิสัยใกล้อีก 2 ลูกจากเมืองวอนซานทางภาคตะวันออก ในระดับความสูง 30 กม. ไกล 230 กม.ไปตกในทะเลตะวันออกหรือทะเลญี่ปุ่น
เกาหลีเหนือ,คิม จอง อึน,ขีปนาวุธ,ยิงขีปนาวุธ,โควิด-19,ไวรัสโคโรนา,ข่าววันนี้